TONO

TONO forvalter lydfestings- og fremføringsrettigheter for musikkverk i Norge på vegne av komponister, tekstforfattere, låtskrivere og musikkforlag.

Ved opprettelse av en forvaltningskontrakt med TONO, overlater man til TONO eksklusivt å forvalte de økonomiske rettigheter i forbindelse med fremføring og lydfesting av musikkverk man har rettigheter i. Forvaltningsavtalen innebærer at alle avtaler med brukere (kringkastere, konsertarrangører, film- og musikkstrømmetjenester, cafeer etc.) skal gjøres gjennom TONO på vegne av rettighetshaverne. TONO hadde ved utløpet av 2023 41 289 medlemmer. 
Gjennom gjensidighetsavtaler med tilsvarende selskaper i andre land, organisert under paraplyorganisasjonen CISACCISAC  CISAC, forvalter TONO et verdensrepertoar av musikk i det norske territoriet. Organisasjonen ble stiftet 27. november 1928 under navnet "Norsk Komponistforenings Internasjonale Musikkbyrå - TONO". TONO overdrar forvaltning av mekaniske rettigheter videre til NCB (Nordisk Copyright Bureau).

Juridisk
Norge er tilsluttet Bernkonvensjonen til beskyttelse av litterære og kunstneriske verk. Konvensjonens bestemmelser er i praksis gjennomført i Lov om opphavsrett til åndsverk 12. mai Nr.2 1961 (åndsverkloven). Loven gir opphavsmannen enerett til å gjøre verket tilgjengelig for allmennheten, og dermed også enerett til å gi samtykke til slik anvendelse. Verket gjøres tilgjengelig for allmennheten når det fremføres offentlig (åndsverkloven §2). Et prinsipp i Bern-konvensjonen er at utenlandske opphavsmenn, hvis land er tilsluttet konvensjonen, skal ha den samme beskyttelsen som de nasjonale opphavsmenn (det såkalte nasjonalitetsprinsippet).

TONO er et privat samvirkeforetak eid og styrt av rettighetshavere til musikkverk. Organisasjonen drives med mandat fra Kulturdepartementet med grunnlag i Lov om avgift til Det norske komponistfond (1965). 

TONOs virksomhet er også regulert etter Lov om kollektiv forvaltning av opphavsrett m.v. (2021).Lov om kollektiv forvaltning av opphavsrett m.v. (2021)

Virksomheten 
TONO er en kollektiv forvaltningsorganisasjon som eies og styres av sine medlemmer, som er komponister, sangtekstforfattere og musikkforlag. TONO gir, på rettighetshavernes vegne, tillatelse til bruk av musikk ved kringkasting, musikk- og filmstrømmetjenester, konserter, kino og annen offentlig fremføring. For dette innkreves et vederlag. TONO utbetaler vederlag individuelt til rettighetshaverne i de fremførte verkene på grunnlag av mottatte musikkrapporter. TONO omsatte i 2023 for kr 997 896 781. Resultat til fordeling til rettighetshavere, etter fradrag på 2 % til Det norske komponistfond, tap og administrasjonskostnader, var kr 847 982 395. 

 TONO-priser 
TONO har siden 1998 delt ut Edvard-prisen, oppkalt etter Edvard Grieg, og er en pris TONO tildeler opphavere som har skapt musikkverk og tekst til musikk av høy kvalitet.TONOs omtaleside om Edvard-prisen 

I 2011 delte de for første gang ut TONOs formidlerpris og utfordrerprisen, i 2012 og 2013 under navnet TONO-prisen. Utfordrerprisen ble fra 2014 en del av Edvard-prisen. TONO forvalter også Anne Grete Preus-prisen som ble delt ut første gang i 2024.

 Mottakere av TONOs utfordrerpris 
 2011: Trond Reinholdtsen
 2012: Jenny Hval for Viscera
 2013: Ellen Andrea Wang for «Call Me»

 Mottakere av TONOs formidlerpris 
 2011: Øyafestivalen
 2012: Manfred Eicher og ECM
 2013: 
 2014: Tommy Tee
 2015: Kai Robøle
 2016: Geir Johnson
 2017: Grappa Musikkforlag
 2018: Grete Pedersen
 2019: Jan Erik Kongshaug
 2020: Now's the time, blogg fra Jazznytt
 2021:  – 
 2022: 
 2023: Rune Grammofon
 2024: Riddu Riđđu

NORCODE
TONO driver et internasjonalt bistandsarbeid for å styrke komponisters opphavsrett og levekår gjennom organisasjonen NORCODE NORCODEs hjemmeside  

Se også
Opphavsrett
Nordisk Copyright Bureau
Det norske komponistfond
Norsk Komponistforening
NOPA
Musikkforleggerne
Kopinor
Norwaco
BONO

Referanser 

Eksterne lenker


  TONO på TikTok

Kategori:Norske tjenesteselskaper
Kategori:Norsk musikk
Kategori:Norske opphavsrettsorganisasjoner
Kategori:Etableringer i 1928
Kategori:Kooperativer i Norge